**კოალიცია ბავშვთა ადრეული განვითარებისთვის**

**კოალიციის წევრად მიღების წესი**

**კოალიციის საქმიანობის მიზნები და ძირითადი მიმართულებები**

(კოალიციის წესდება, მუხლი 2)

კოალიცია ბავშვთა ადრეული განვითარებისთვის, არის თანასწორუფლებიანობის პრინციპზე დაფუძნებული, ბავშვთა ადრეული განვითარების, ბავშვთა უფლებების დაცვისა და კეთილდღეობის ხელშეწყობაზე ორიენტირებული, საქართველოში მომუშავე საზოგადოებრივი ორგანიზაციების გაერთიანება, რომლის მიზანია ბავშვთა ადრეული ინტერვენციის ეროვნული სისტემის განვითარება საქართველოში.

**საქმიანობა**

ბავშვთა ადრეული განვითარების ხელშეწყობა, მათ შორის:

ბავშვის განვითარების და ამ მხრივ რისკის მქონე ბავშვებისა და მათი ოჯახების:

* უფლებების ადვოკატირება;
* განვითარების საჭიროებების გამოვლენა, შესაბამისი სერვისების შექმნა და არსებულის გაუმჯობესების ხელშეწყობა;
* საზოგადოების ინფორმირების ამაღლება ბავშვის განვითარებისა და ადრეული ინტერვენციის მნიშვნელობის შესახებ;
* საგანმანათლებლო, სოციალურ და ჯანდაცვის პროგრამების განვითარებისა და რეფერირების ხელშეწყობა;
* ადრეული ინტერვენციის სპეციალისტთა პროფესიული სტანდარტების, შესაბამისი საგანმანათლებლო პროგრამების შექმნა და დანერგვა;
* ადრეული ინტერვენციის და სხვა შესაბამისი სერვისების ხელმისაწვდომობის გაზრდა საქართველოს ყველა რეგიონში, მათ შორის ქვეყნის ცენტრიდან მოშორებულ და მაღალმთიან რაიონებში;
* ადრეული ინტერვენციის და ბავშვთა განვითარების სფეროში კვლევების წარმოება;
* ადრეული ინტერვენციის და ბავშვთა განვითარების სფეროში საინფორმაციო და საგანმანათლებლო საქმიანობა;
* ადრეული ინტერვენციის ეროვნული სისტემის შექმნის, განვითარებისა და ხარისხის უზრუნველყოფის ხელშეწყობა;
* ყველა სხვა საქმიანობა, რომელიც კანონით არ არის აკრძალული.

**კოალიციის წევრობის და ასოცირებული წევრობის წინაპირობები**

(კოალიციის წესდება, მუხლი 3.2.)

კოალიციის წევრი ან ასოცირებული წევრი შეიძლება გახდეს ნებისმიერი ორგანიზაცია რომელიც არის: ბავშვთა ადრეული ინტერვენციის მიმწოდებელი, მშობელთა ასოციაცია, ფედერაცია, პროფესიული ინსტიტუტი, პროფესიული ასოციაცია, აკადემიური ინსტიტუტი/სასწავლებელი, მედია საშუალება, რომელიც მხარს უჭერს და იზიარებს კოალიციის მიზნებს და ამოცანებს. კოალიციის წევრი შეიძლება იყოს საქართველოში რეგისტრირებული ორგანიზაცია, რომელიც **იზიარებს კოალიციის საერთო მიზნებს, მიმართულებებს,** გამოხატავს მზაობას კოალიციის სხვა წევრებთან თანამშრომლობაზე კოალიციის საერთო მიზნების მისაღწევად, აქვს გამოხატული ინტერესი ან/და სათანადო გამოცდილება ადრეული ასაკის ბავშვთა და მათი ოჯახების ჯანმრთელობის, უფლებების, განათლებისა და სოციალური დაცვის საკითხებზე მუშაობის, ბავშვთა ადრეული ინტერვენციის, განვითარებისა და განათლების მომსახურების განხორციელების, ბავშვთა ადრეული ინტერვენციისა და განვითარების სფეროში მოღვაწე სპეციალისტებისა და პროფესიონალების მომზადების საკითხებში; იურიდიული პირი, რომლის საქმიანობა და მიზნები არ არის დისკრიმინაციული საზოგადოების არც ერთი ჯგუფის მიმართ (მათ შორის რელიგიური, ეთნიკური, პოლიტიკური, სექსუალური და ა. შ.).

კოალიციის **წევრი** შეიძლება იყოს **იურიდიული პირი**, რომელსაც გააჩნია, კოალიციის საქმიანობის მიზნებისა და ძირითადი მიმართულებების შესაბამისი საქმიანობის, **მინიმუმ, 3 (სამ) წლიანი გამოცდილება;**

კოალიციის **ასოცირებული წევრი** შეიძლება იყოს იურიდიული პირი, რომელსაც გააჩნია, კოალიციის საქმიანობის მიზნებისა და ძირითადი მიმართულებების შესაბამისი სერვისების განხორციელების **სულ მცირე 6 (ექვს) თვიანი გამოცდილება;**

კოალიცია ღიაა ახალი წევრებისთვის. დაინტერესებულმა ორგანიზაციამ, რომელსაც სურს კოალიციის წევრობა ან ასოცირებული წევრობა, განცხადებით უნდა **მიმართოს მმართველ კომიტეტს.**

მმართველი კომიტეტი განიხილავს გაწევრიანებაზე განაცხადებს, რომელსაც თან უნდა ერთვოდეს **კოალიციის სულ მცირე 2 (ორი) დამფუძვნებელი წევრის დასაბუთებული რეკომენდაცია** და იღებს გადაწყვეტილებას დაინტერესებული ორგანიზაციის კოალიციის წევრ ან ასოცირებულ წევრად მიღების ან მიღებაზე უარის თქმის შესახებ 30 კალენდარული დღის განმავლობაში.

ორგანიზაცია კოალიციაში **წევრ ან ასოცირებულ წევრად მიღებულად** ითვლება თუ მის განაცხადს მხარს დაუჭერს **მმართველი კომიტეტის წევრთა უბრალო უმრავლესობა.**

**წევრების და ასოცირებული წევრების უფლებამოსილება**

(კოალიციის წესდება, მუხლი 3.3)

კოალიციის **წევრი** სრულფასოვნად იღებს მონაწილეობას კოალიციის მუშაობაში, ფლობს ხმის უფლებას საერთო კრებაზე და იღებს მონაწილეობას კენჭისყრაში;

კოალიციის **ასოცირებული წევრი** სრულფასოვნად იღებს მონაწილეობას კოალიციის მუშაობაში, თუმცა საერთო კრებაზე ხმის უფლებით სარგებლობს და კენჭისყრაში მონაწილეობას იღებს მხოლოდ კოალიციის საერთო სტრატეგიის, სექტორული სტრატეგიების (მათ შორის ლობირებისა და ადვოკატირების, ფონდების მოძიებისა და მოზიდვის, საზოგადოების ჩართულობის და მონიტორინგის სტრატეგიის) და შესაბამისი სამოქმედო გეგმების დამტკიცებისას;

კოალიციის **ასოცირებულ წევრს,** შესაბამისი მოთხოვნების დაკმაყოფილების შემდეგ, შეუძლია მიმართოს კოალიციის - მმართველ კომიტეტს ნამდვილ წევრად მიღების მოთხოვნით. მმართველი კომიტეტი ასოცირებული წევრის წევრად მიღებასთან დაკავშირებით გადაწყვეტილებას იღებს ხმათა უბრალო უმრავლესობით.

**საწევრო შენატანი**

(კოალიციის წესდება, მუხლი 5.1.5)

კოალიციის თითოეული **დამფუძნებელი წევრი** ორგანიზაცია ვალდებულია შეიტანოს საწევრო, **წელიწადში 360 ლარის** ოდენობით; **წევრი** ორგანიზაცია, ვალდებულია შეიტანოს საწევრო, **წელიწადში 240 ლარის** ოდენობით; ხოლო **ასოცირებული წევრი** ორგანიზაცია ვალდებულია შეიტანოს საწევრო, **წელიწადში 120 ლარის** ოდენობით.

გთხოვთ, გაეცნოთ კოალიციის ეთიკის კოდექსს და თანდართული განაცხადის ფორმა შევსებული სახით გამოაგზავნოთ შემდეგ მისამართზე: eci@coalition@gmail.com

დამატებითი შეკითხვის შემთხვევაში, მოგვმართეთ:

დენოლა ჩხარტიშვილი, კოალიციის მენეჯერი

ტელ:+995 593925767

რუსუდან ბოჭორიშვილი, კოალიციის მმართველი კომიტეტის თავმჯდომარე

ტელ: +995 599655508

# რეგისტრაციის ფორმა

# კოალიციაში გაწევრიანების მიზნით

|  |  |
| --- | --- |
| **განაცხადის შევსების თარიღი****რიცხვი/თვე/წელი** |  |
| **ორგანიზაციის სახელწოდება ქართულად** |  |
| **ორგანიზაციის სახელწოდება ინგლისურად** |  |
| **სამართლებრივი ფორმა (აიპ, შპს...)** |  |
| **ვებ-გვერდი**  |  |
| **საკონტაქტო პირი/სახელი/გვარი****ელ.ფოსტა; ტელეფონი****ალტერნატიული წარმომადგენელი** |  |
| **ორგანიზაციის რეგისტრაციის ნომერი და თარიღი (რიცხვი/თვე/წელი)** |  |
| **ორგანიზაციის მისია და მიზნები** |  |
| **რა სახის მომსახურება აქვს ორგანიზაციას?** |  |
| **ვის ემსახურება ორგანიზაცია/ვინ არის ბენეფიციარები?** |  |
| **რა ასაკის ბენეფიციარებს ემსახურება ორგანიზაცია?** |  |
| **რამდენ ბენეფიციარს ემსახურება ორგანიზაცია წლის განმავლობაში?** |  |
| **რამდენი თანამშრომელია ორგანიზაციაში?** |  |
| **ინფორმაცია პარტნიორი ორგანიზაციების შესახებ (ასეთის არსებობის შემთხვევაში)** |  |
| **რატომ გსურთ კოალიციაში გაწევრიანება?** |  |
| **დაასახელეთ კოალიციის 2 დამფუძნებელი წევრის ვინაობა (სახელი/გვარი/ორგანიზაცია), ვინც რეკომენდაციას გიწევთ კოალიციაში გაწევრიანებაზე** |  |
| **იმ ძირითადი გამოწვევების მოკლე აღწერა, რომელზეც კოალიციამ უნდა იმუშაოს საქართველოში ბავშვთა ადრეული განვითარების სისტემის გაუმჯობესებისთვის****(მაქსიმუმ 250 სიტყვა)** |  |
| **მოკლე ინფორმაცია მიმდინარე ან განხორციელებული პროექტების შესახებ, რომლებიც დაკავშირებულია ბავშვთა ადრეული განვითარების, ბავშვთა უფლებების დაცვის მიმართულებით ქვეყანაში ( ასეთის არსებობის შემთხვევაში. მაქსიმუმ 250 სიტყვა)** |  |
| **იზიარებთ თუ არა კოალიციის ეთიკის კოდექსის პრინციპებს?****(უარის შემთხვევაში, გთხოვთ დაასაბუთოთ)** |  |